KOMISSION ASETUS (ETY) N:o 1514/72, annettu 14 päivänä heinäkuuta 1972, tietyistä puuvillansiementen tukea koskevista yksityiskohtaisista säännöistä



Virallinen lehti nro L 159 , 15/07/1972 s. 0031 - 0032

Suomenk. erityispainos Alue 3 Nide 4 s. 0220

Tanskank. erityispainos: Sarja I Alue 1972(III) s. 0667

Ruotsink. erityispainos Alue 3 Nide 4 s. 0220

Englannink. erityispainos: Sarja I Alue 1972(III) s. 0696

Kreikank. erityispainos: Luku 03 Nide 8 s. 0081



KOMISSION ASETUS (ETY) N:o 1514/72, annettu 14 päivänä heinäkuuta 1972, tietyistä puuvillansiementen tukea koskevista yksityiskohtaisista säännöistä EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon puuvillansiementen tukijärjestelmän käyttöön otosta 12 päivänä heinäkuuta 1971 annetun neuvoston asetuksen (ETY) N:o 1516/71(1) ja erityisesti sen 1 artiklan 5 kohdan, sekä katsoo, että 27 päivänä kesäkuuta 1972 annetussa neuvoston asetuksessa (ETY) N:o 1334/72(2) vahvistetaan puuvillansiementen tuen myöntämistä koskevat yleiset säännöt; komission on annettava yksityiskohtaiset säännöt niiden soveltamisesta, vilpillisen toiminnan vaaran välttämiseksi olisi tarkennettava tiettyjä tuen myöntämisen edellytyksiä, asetuksen (ETY) N:o 1334/72 3 artiklan mukaisesti jäsenvaltioiden on sovellettava valvontajärjestelmää sen takaamiseksi, että tuote, jolle tukea haetaan, täyttää tuen myöntämiselle asetetut edellytykset; tämän vuoksi tuottajien tekemiin kylvettyjä aloja koskeviin ilmoituksiin ja tukihakemuksiin olisi sisällyttävä tarvittavat vähimmäistiedot valvontaa varten, asetuksen (ETY) N:o 1334/72 4 artiklassa säädetään paikan päällä pistokokein tehtävästä edellä mainittujen ilmoitusten ja tukihakemusten tarkastuksesta; tehokkuuden vuoksi tarkastuksen olisi kohdistuttava riittävän edustavaan määrään ilmoituksia ja hakemuksia, ja tässä asetuksessa säädetyt toimenpiteet ovat rasvojen hallintokomitean lausunnon mukaiset, ON ANTANUT TÄMÄN ASETUKSEN: 1 artikla Markkinointivuodesta 1972/1973 asetuksen (ETY) N:o 1516/711 artiklassa tarkoitettu tuki myönnetään jäljempänä olevissa artikloissa määriteltävin edellytyksin yhteisössä tuotetuille puuvillansiemenille. 2 artikla 1. Tuki myönnetään puuvillansiementen tuottajalle hakemuksesta, jonka tämä tekee korjuun jälkeen asianomaisen jäsenvaltion vahvistamana päivänä ja viimeistään 31 päivänä joulukuuta kunakin vuonna. 2. Tuki myönnetään ainoastaan aloille: a) jotka on kokonaan kylvetty ja korjattu ja joille on tehty tavanomaiset viljelytoimet; b) joista on tehty kylvettyjä aloja koskeva ilmoitus 3 artiklan säännösten mukaisesti. 3 artikla 1. Jokaisen puuvillansiementen tuottajan on tehtävä kylvettyjä aloja koskeva ilmoitus vuosittain asianomaisen jäsenvaltion vahvistamana päivänä ja viimeistään 31 päivänä heinäkuuta kyseisenä vuonna. 2. Ilmoituksessa on oltava vähintään seuraavat tiedot: - ilmoituksen tekijän sukunimi, etunimet ja osoite, - kylvetty ala hehtaareina ja aareina, - kylvettyjen alojen maarekisterinumero tai vastaavat tiedot. 4 artikla Tuottajan tekemässä tukihakemuksessa on oltava vähintään seuraavat tiedot: - hakijan sukunimi, etunimet ja osoite, - ilmoitus korjatuista aloista hehtaareina ja aareina sekä näiden alojen maarekisterinumero tai vastaavat tiedot, - korjatun tuotteen varastointipaikka tai, jos tuote on myyty ja toimitettu, ensimmäisen ostajan nimi ja osoite. 5 artikla Asetuksen (ETY) N:o 1334/72 4 artiklassa säädetyn tarkastamisen on kohdistuttava edustavaan prosenttimäärään tehdyistä ilmoituksista ja hakemuksista ottaen huomioon kyseisten alojen koko ja maantieteellinen jakautuminen. 6 artikla Tuottajajäsenvaltioiden on annettava komissiolle tiedoksi asetuksen (ETY) N:o 1516/71 1 artiklan mukaisesti käyttöön otetun tukijärjestelmän soveltamiseksi toteutetut toimenpiteet. 7 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 14 päivänä heinäkuuta 1972. Komission puolesta Puheenjohtaja S. L. MANSHOLT (1) EYVL N:o L 160, 17.7.1971, s. 1 (2) EYVL N:o L 147, 29.6.1972, s. 5